CELEX: 62016CA0215
Language: hu
Date: 2017-09-20 00:00:00
Title: C-215/16., C-216/16., C-220/16. és C-221/16. sz. egyesített ügyek: A Bíróság (első tanács) 2017. szeptember 20-i ítélete (a Tribunal Superior de Justicia de Castilla-La Mancha [Spanyolország] előzetes döntéshozatali kérelme) – Elecdey Carcelen SA (C-215/16), Energías Eólicas de Cuenca SA (C-216/16), Iberenova Promociones SAU (C-220/16), Iberdrola Renovables Castilla La Mancha SA (C-221/16) kontra Comunidad Autónoma de Castilla-La Mancha (Előzetes döntéshozatal — Környezet — Szélenergiából származó villamos energia — 2009/28/EK irányelv — A megújuló energiaforrásokból előállított energia felhasználásának támogatása — A 2. cikk második bekezdésének k) pontja — Támogatási rendszer — A 13. cikk (1) bekezdése második albekezdésének e) pontja — Közigazgatási díjak — 2008/118/EK irányelv — Általános jövedékiadó-rendszer — Az 1. cikk (2) bekezdése — Speciális célú egyéb közvetett adók — 2003/96/EK irányelv — Az energiatermékek és a villamos energia adóztatása — 4. cikk — Az energia minimális adóztatása — Villamosenergia-termelő szélgenerátorokra kivetett díj)

13.11.2017   
            
            
               HU
            
            
               Az Európai Unió Hivatalos Lapja
            
            
               C 382/22
            
         A Bíróság (első tanács) 2017. szeptember 20-i ítélete (a Tribunal Superior de Justicia de Castilla-La Mancha [Spanyolország] előzetes döntéshozatali kérelme) – Elecdey Carcelen SA (C-215/16), Energías Eólicas de Cuenca SA (C-216/16), Iberenova Promociones SAU (C-220/16), Iberdrola Renovables Castilla La Mancha SA (C-221/16) kontra Comunidad Autónoma de Castilla-La Mancha
   (C-215/16., C-216/16., C-220/16. és C-221/16. sz. egyesített ügyek) (1)
   
   ((Előzetes döntéshozatal - Környezet - Szélenergiából származó villamos energia - 2009/28/EK irányelv - A megújuló energiaforrásokból előállított energia felhasználásának támogatása - A 2. cikk második bekezdésének k) pontja - Támogatási rendszer - A 13. cikk (1) bekezdése második albekezdésének e) pontja - Közigazgatási díjak - 2008/118/EK irányelv - Általános jövedékiadó-rendszer - Az 1. cikk (2) bekezdése - Speciális célú egyéb közvetett adók - 2003/96/EK irányelv - Az energiatermékek és a villamos energia adóztatása - 4. cikk - Az energia minimális adóztatása - Villamosenergia-termelő szélgenerátorokra kivetett díj))
   (2017/C 382/25)
   Az eljárás nyelve: spanyol
   
      A kérdést előterjesztő bíróság
   
   Tribunal Superior de Justicia de Castilla-La Mancha
   
      Az alapeljárás felei
   
   
      Felperesek: Elecdey Carcelen SA (C-215/16), Energías Eólicas de Cuenca SA (C-216/16), Iberenova Promociones SAU (C-220/16), Iberdrola Renovables Castilla La Mancha SA (C-221/16)
   
      Alperes: Comunidad Autónoma de Castilla-La Mancha
   
      Rendelkező rész
   
   
               1)
            
            
               A megújuló energiaforrásból előállított energia támogatásáról [helyesen: energia felhasználásának támogatásáról], valamint a 2001/77/EK és a 2003/30/EK irányelv módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és tanácsi irányelvet, és különösen annak 2. cikke második bekezdésének k) pontját és 13. cikke (1) bekezdése második albekezdésének e) pontját úgy kell értelmezni, hogy azzal nem ellentétes az olyan nemzeti szabályozás, mint amelyről az alapügyekben szó van, amely előírja a villamosenergia-termelő szélgenerátorokra kivetett díj beszedését.
            
         
               2)
            
            
               Az energiatermékek és a villamos energia közösségi adóztatási keretének átszervezéséről szóló, 2003. október 27-i 2003/96/EK tanácsi irányelv 4. cikkét úgy kell értelmezni, hogy azzal nem ellentétes az olyan nemzeti szabályozás, mint amelyről az alapügyekben szó van, amely előírja a villamosenergia-termelő szélgenerátorokra kivetett díj beszedését, mivel e díj nem az ezen irányelv 1. cikke, valamint 2. cikkének (1) és (2) bekezdése értelmében vett energiatermékeket vagy villamos energiát adóztatja, és ennélfogva nem tartozik az említett irányelv hatálya alá.
            
         
               3)
            
            
               A jövedéki adóra vonatkozó általános rendelkezésekről és a 92/12/EGK irányelv hatályon kívül helyezéséről szóló, 2008. december 16-i 2008/118/EK tanácsi irányelv 1. cikkének (2) bekezdését úgy kell értelmezni, hogy azzal nem ellentétes az olyan nemzeti szabályozás, mint amelyről az alapügyekben szó van, amely előírja a villamosenergia-termelő szélgenerátorokra kivetett díj beszedését, mivel e díj nem minősül az energiatermékek vagy a villamos energia fogyasztását terhelő adónak, és ennélfogva nem tartozik ezen irányelv hatálya alá.
            
         
      (1)  HL C 243., 2016.7.4.